pythainlp/thai-financial-dataset huggingface dataset:
10. การควบคุมภายใน

ในการประชุมคณะกรรมการบริษัท ครั้งที่ 01-2547 เมื่อวันอังคารที่ 17 กุมภาพันธ์ 2547

คณะกรรมการบริษัท ได้ประเมินระบบควบคุมภายในโดยการซักถามข้อมูลต่างๆ จากฝ่ายบริหาร
สรุปได้ว่า จากการประเมินระบบการควบคุมภายในของบริษัทฯ ในด้านต่างๆ ประกอบด้วย
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการบริษัท มีความเห็นว่า
บริษัทฯ มีระบบการควบคุมภายในด้านการทำธุรกรรมกับผู้ถือหุ้นรายใหญ่ กรรมการ ผู้บริหาร
และผู้เกี่ยวข้องรวมถึงระบบการควบคุมภายในด้านอื่นๆ อย่างรัดกุมเพียงพอ

ความเห็นของผู้สอบบัญชี บริษัท ผาแดงอินดัสทรี จำกัด (มหาชน) นายสุชาติ เหลืองสุรสวัสดิ์
ผู้สอบบัญชีรับอนุญาตทะเบียนเลขที่ 2807 บริษัท ไพร้ซวอเตอร์เฮาส์คูเปอร์ส เอบีเอเอส จำกัด
มีดังนี้

ในการวางแผนและการปฏิบัติงานตรวจสอบงบการเงินของบริษัท ผาแดงอินดัสทรี จำกัด (มหาชน)
สำหรับปีสิ้นสุดวันที่ 31 ธันวาคม พ.ศ. 2546
ข้าพเจ้าได้ทำความเข้าใจเกี่ยวกับระบบการควบคุมภายในของบริษัทฯ
โดยมีวัตถุประสงค์เพื่อกำหนดลักษณะ ระยะเวลา
และขอบเขตของวิธีการตรวจสอบที่จะใช้ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการแสดงความเห็นเกี่ยวกับระบบการควบคุมภายใน

ฝ่ายบริหารของบริษัท ผาแดงอินดัสทรี จำกัด (มหาชน)
มีความรับผิดชอบในการจัดให้มีนโยบายและวิธีการปฏิบัติเกี่ยวกับระบบการควบคุมภายใน
เพื่อช่วยให้บรรลุวัตถุประสงค์ของผู้บริหารที่จะให้เกิดความมั่นใจเท่าที่จะสามารถทำได้ว่าการดำเนินธุรกิจเป็นไปอย่างมีระเบียบและมีประสิทธิภาพ
ซึ่งรวมถึงการปฏิบัติตามนโยบายของคณะกรรมการ การป้องกันรักษาทรัพย์สิน
การป้องกันและการตรวจพบทุจริตและข้อผิดพลาด ความถูกต้องและครบถ้วนของการบันทึกบัญชี
และการจัดทำข้อมูลทางการเงินที่เชื่อถือได้ อย่างทันเวลา

เนื่องจากระบบการควบคุมภายในมีข้อจำกัดสืบเนื่อง ดังนั้น
ข้อผิดพลาดและรายการผิดปรกติอาจเกิดขึ้น ซึ่งระบบไม่สามารถตรวจพบได้
นอกจากนี้การประเมินระบบการควบคุมภายในว่ายังเพียงพอสำหรับอนาคตหรือไม่นั้น
วิธีการควบคุมภายในดังกล่าวมีความเสี่ยงว่าอาจไม่เพียงพอ
เนื่องจากสถานการณ์ในอนาคตที่เปลี่ยนแปลงไปหรือประสิทธิผลของการออกแบบ
นโยบายและวิธีการปฏิบัติเกี่ยวกับระบบการควบคุมภายในอาจบกพร่อง

อย่างไรก็ตามจากการพิจารณาระบบการควบคุมภายในดังกล่าว ข้าพเจ้ามิได้พบสถานการณ์ใดๆ
เกี่ยวกับการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามมาตรฐานการสอบบัญชีหมวดรหัส 400
การประเมินความเสี่ยงในการสอบบัญชีกับการควบคุมภายใน
จุดอ่อนที่มีสาระสำคัญตามที่กล่าวถึงในมาตรฐานการสอบบัญชีดังกล่าว หมายถึง
จุดอ่อนในระบบการควบคุมภายในที่อาจมีผลกระทบที่เป็นสาระสำคัญต่องบการเงิน
11. รายการระหว่างกัน

  รายละเอียดของรายการระหว่างกันดูได้จากหมายเหตุประกอบงบการเงินของบริษัทฯ หน้าที่

34-37

นโยบายการทำรายการระหว่างกันของบริษัทฯ
ยึดถือหลักการการซื้อขายด้วยการอ้างอิงราคาตลาดโลก
และกระทำไปเพื่อประโยชน์สูงสุดต่อการดำเนินการของบริษัทฯ
7. ข้อพิพาททางกฎหมาย

บริษัทฯ ไม่มีข้อพิพาททางกฎหมาย แต่อย่างใด
ส่วนที่ 2

บริษัทที่ออกหลักทรัพย์

บริษัท ผาแดงอินดัสทรี จำกัด (มหาชน)
ประกอบธุรกิจเกี่ยวกับการทำเหมืองแร่และถลุงแร่สังกะสีรายเดียวในประเทศและในภูมิภาคเอเชียตะวันออกเฉียงใต้
โดยสำนักงานกรุงเทพตั้งอยู่ที่อาคาร

ซีทีไอ ทาวเวอร์ ชั้น 26-27 เลขที่ 191/18-25 ถนนรัชดาภิเษก แขวงคลองเตย เขตคลองเตย
กรุงเทพฯ 10110 ทะเบียนเลขที่ บมจ. 293 Home Page : www.padaeng.co.th และ
www.padaeng.com โทร. 0 2661-9900 โทรสาร 0 2661-9946 E-mail :
info@padaeng.co.th ปัจจุบันมีทุนจดทะเบียนที่ชำระแล้ว 2,260,000,000 บาท
คิดเป็นหุ้นจดทะเบียนที่ชำระแล้ว 226,000,000 หุ้น ในราคาหุ้นละ 10 บาท
6. โครงการในอนาคต (Future Plan)

ภายใต้เงื่อนไขของสภาพเศรษฐกิจโลกและภาวะการแข่งขันในปัจจุบัน บริษัทฯ จึงเน้นการ

ลดต้นทุนการผลิตด้วยการปรับปรุงคุณภาพของเครื่องจักรและอุปกรณ์ให้มีประสิทธิภาพมากขึ้น รวมทั้ง

การดำเนินการปรับปรุงประสิทธิภาพโรงลอยแร่อย่างต่อเนื่อง
เพื่อให้สามารถใช้แร่สังกะสีซิลิเกตจาก

เหมืองผาแดงได้เพิ่มขึ้น
ส่วนที่ 1

ข้อมูลสรุป (Executive Summary)

ปี 2547 เป็นปีที่บริษัท ผาแดงอินดัสทรี จำกัด (มหาชน) มีผลดำเนินการที่ดีขึ้นมาก
หลังจากที่เผชิญกับภาวะตกต่ำของราคาสังกะสีโลกและการแข่งขันอย่างรุนแรงในช่วงปีที่ผ่านมาเนื่องจากราคาโลหะสังกะสีโลกได้ปรับตัวสูงขึ้นและปริมาณความต้องการใช้โลหะสังกะสีที่เพิ่มขึ้น
โดยเฉพาะตลาดภายในประเทศ
มีการขยายตัวอย่างต่อเนื่องของอุตสาหกรรมเหล็กชุบสังกะสีและอุตสาหกรรมชิ้นส่วนยานยนต์
ซึ่งส่งผลให้บริษัทฯมีปริมาณการจำหน่ายโลหะสังกะสีและมีรายได้จากการจำหน่ายเพิ่มขึ้น

งบการเงินรวมของบริษัทฯ บริษัทฯมีรายได้จากการขายรวม 5,673.8 ล้านบาท เพิ่มขึ้นจากปี
2546 จำนวน 838.0 ล้านบาท หรือเพิ่มขึ้นร้อยละ 17.3 และมีกำไรสุทธิ 217.0 ล้านบาท
หรือคิดเป็นกำไรสุทธิถัวเฉลี่ยต่อหุ้น 0.96 บาท เปรียบเทียบกับปี 2546 ซึ่งมีกำไรสุทธิ 2,841
บาท หรือกำไรถัวเฉลี่ยต่อหุ้นเท่ากับ 0.000013 บาท

บริษัทฯ สามารถผ่านพ้นอุปสรรคจากปัจจัยหลายประการที่ไม่อาจคาดการณ์ล่วงหน้าได้
จากภาวะตลาดที่มีการแข่งขันสูง บริษัทฯ
จึงได้มุ่งเน้นการรักษาคุณภาพของผลิตภัณฑ์และให้คำแนะนำด้านเทคนิคแก่ลูกค้า
ทางด้านต้นทุนการผลิตนั้น บริษัทฯได้รับผลกระทบจากค่าขนส่งแร่ทางเรือซึ่งปรับสูงขึ้นมาก
ส่งผลกระทบต่อราคานำเข้าแร่สังกะสี ราคาไฟฟ้าที่ปรับเพิ่มขึ้นทำให้บริษัทฯ
มีต้นทุนทางค่าไฟฟ้าสูงกว่าคู่แข่งขัน
และการปรับลดอัตราภาษีนำเข้าโลหะสังกะสีของภาครัฐลงอีกร้อยละ 2.25
และจะยังคงปรับลดลงเป็นลำดับในปีต่อๆไป เป็นปัจจัยที่บริษัทฯ
ห่วงใยเป็นอย่างยิ่งเพราะมาตรการด้านภาษีช่วยปกป้องการแข่งขันให้กับบริษัทฯ
จากประเทศคู่แข่งที่มีต้นทุนค่าไฟฟ้าถูกกว่าบริษัทฯมาก
มาตรการดังกล่าวจึงส่งผลกระทบโดยตรงต่อธุรกิจของบริษัทฯ

การพัฒนาโครงการต่างๆในปี 2547 เป็นการดำเนินงานอย่างต่อเนื่องตามกลยุทธ์ที่วางไว้
ซึ่งโครงการหนึ่งที่สำคัญ คือ โรงลอยแร่ที่แม่สอดได้มีการผลิตอย่างเต็มที่ เนื่องจากปัจจุบันบริษัทฯ
มีแร่สังกะสีคุณภาพต่ำจำนวนมาก
สามารถนำมาใช้ให้เกิดคุณค่าทางเศรษฐกิจด้วยการปรับแต่งให้เป็นแร่สังกะสีคุณภาพสูงและตรงตามความต้องการของโรงถลุงสังกะสี

ตลอดปี 2547 บริษัทฯ ได้พัฒนาประสิทธิภาพการผลิตในทุกๆทาง
รวมทั้งความปลอดภัยและสิ่งแวดล้อมตามแผนงานอย่างต่อเนื่อง
อย่างไรก็ตามมีการวิเคราะห์และพบว่าพื้นที่ซึ่งอยู่ใกล้กับเหมืองแม่สอดจะมีแคดเมียมในระดับที่สูงกว่าปกติ
และทันทีที่ทราบเรื่องดังกล่าว
บริษัทฯได้ร่วมประสานกับส่วนราชการในจังหวัดตากและหน่วยงานที่เกี่ยวข้องอื่นๆ
ทำการแก้ไขปัญหาที่เกิดขึ้น
นอกจากนี้ยังมอบหมายให้สถาบันวิจัยอิสระศึกษาที่มาของแคดเมียมและแนวทางการแก้ไขปัญหาที่เกิดขึ้น
และบริษัทฯ
มีแนวทางที่แน่นอนว่าจะดำเนินการช่วยเหลือชุมชนต่อไปเพื่อฟื้นฟูสภาพความเป็นอยู่ให้กลับสู่ภาวะปกติ

บริษัทฯ
ยังได้ดำเนินการสำรวจแร่ในพื้นที่ที่ได้รับอนุมัติประทานบัตรทำเหมืองใหม่ในพื้นที่ติดต่อกับเหมืองผาแดงปัจจุบันเป็นเนื้อที่ประมาณ
246 ไร่ รวมทั้งบริเวณใกล้เคียง และประเทศเพื่อนบ้านอย่างต่อเนื่อง
ปัจจุบันเหมืองแม่สอดมีปริมาณสำรองแร่สังกะสีซิลิเกต (Mineral Resources) ประมาณ
3,554,000 เมตริกตันแห้ง มีคุณภาพเนื้อโลหะสังกะสีเฉลี่ยร้อยละ 12.67
และคาดว่าจะสามารถผลิตแร่เพื่อป้อนโรงถลุงสังกะสีได้อีกไม่น้อยกว่า 9 ปี

การดำเนินธุรกิจของบริษัทฯ ตั้งมั่นอยู่บนพื้นฐานแห่งความถูกต้อง โปร่งใส และซื่อสัตย์สุจริต
ตามที่ได้บัญญัติไว้ในหลักจรรยาบรรณบริษัท พร้อมทั้งรับผิดชอบต่อสังคมและสิ่งแวดล้อมอย่างเข้มงวด
และที่สำคัญอย่างยิ่งคือ การดำเนินงานให้มีความปลอดภัยต่อสิ่งแวดล้อมและชุมชน
4. การวิจัยและพัฒนา

1.  

4.1 สำนักงานเหมืองแม่สอด จังหวัดตาก

จากที่บริษัทฯ ได้ก่อสร้างโรงลอยแร่เสร็จในเดือนพฤศจิกายน 2546 แล้วนั้น ทำให้บริษัทฯ
สามารถป้อนแร่สังกะสีคุณภาพต่ำร้อยละ 9 อัตรา 65 เมตริกตันแห้ง/ชั่วโมง
ซึ่งสามารถผลิตเป็นแร่สังกะสีคุณภาพสูงร้อยละ 28 อัตรา 16.25 เมตริกตันแห้ง/ชั่วโมง
หรือคิดเป็นแร่สังกะสีคุณภาพสูงประมาณ 96,000 เมตริกตันแห้ง/ปี และในปี 2547 นี้ บริษัทฯ
ยังได้เพิ่มแผ่นกรองที่ใช้กับเครื่องกรองแร่ (Larox) ด้วยเงินลงทุน 15.5 ล้านบาท
เพื่อเพิ่มประสิทธิภาพในการผลิต
คือสามารถกรองแร่ที่มีความละเอียดได้ในปริมาณมากขึ้นโดยแร่ที่ได้มีความชื้นน้อย นอกจากนี้บริษัทฯ
ยังมีโครงการที่อยู่ระหว่างการปรับปรุงคือ
การหาสารช่วยกรองตัวใหม่คือสารโพลิเมอร์มาใช้ทดแทนปูนขาวในกระบวนการกรอง
ทั้งนี้จะทำให้เครื่องกรองแร่ (Larox) มีประสิทธิภาพการทำงานที่ดีขึ้น
และยังช่วยลดต้นทุนการใช้กรดในการสกัดแร่ที่โรงถลุงได้ด้วยส่วนงานวิจัยและพัฒนาอื่นๆ มีดังนี้

1. บริษัทฯ ได้ทำการย้ายเครื่องวิเคราะห์โลหะ ICP (Inductively Couple Plasma)
จากโรงแคลไซน์และปรับปรุงห้องวิเคราะห์แร่จนทำให้สามารถวิเคราะห์แร่จากการสำรวจได้เอง
ทำให้ลดค่าใช้จ่ายในการส่งตัวอย่างวิเคราะห์ที่ต่างประเทศเป็นจำนวนเงินประมาณปีละ 2 ล้านบาท

2. ได้ดำเนินการเติมสารเร่งตะกอน (Flocculant)
ในน้ำขุ่นจากการชะล้างน้ำฝนจากหน้าเหมือง ทำให้มีการตกตะกอนทั้งหมดภายในบ่อเก็บกักต่างๆ
ภายในเหมือง และปล่อยเฉพาะส่วนน้ำใสที่มีคุณภาพอยู่ในเกณฑ์ที่หน่วยงานราชการกำหนด
ออกสู่ห้วยแม่ตาว

3. ปัจจุบันทางบริษัทฯ กำลังทำการศึกษาและวิจัยร่วมกับภาคชีววิทยา คณะวิทยาศาสตร์
มหาวิทยาลัยเชียงใหม่
เพื่อหาพันธุ์พืชพื้นเมืองที่เหมาะสมสำหรับปลูกป่าเพื่อฟื้นฟูสภาพภายในเหมืองหลังจากการปิดเหมือง

4.2 โรงถลุงสังกะสี จังหวัดตาก

การเพิ่มประสิทธิภาพการผลิต

- การป้อนแร่ บริษัทฯ ได้ดำเนินการวิจัยและทดสอบเพื่อเลือกแหล่งแร่สังกะสีที่ราคาถูก
แหล่งสังกะสีทุติยภูมิ (Secondary Zinc Sources) เช่น Waelz (zinc) oxide, Zinc
Powder ที่เหมาะสม เพื่อป้อนเข้าโรงสกัดแร่ บริษัทฯ ลงทุนสร้างระบบป้อนแร่และล้างแร่ ZnO
วัตถุดิบนำเข้าจากเวียดนามเป็นเงิน 17.7 ล้านบาท ทำให้สามารถใช้แร่ ZnO ในขบวนการผลิต
และลดการใช้แร่ ZnS นำเข้าซึ่งมีราคาแพงและหายาก

- การปรับปรุงประสิทธิภาพและการเพิ่มผลผลิต บริษัทฯ
ได้ทำการติดตั้งหม้อแปลงจ่ายกระแสไฟฟ้าขนาด 20 kA
ซึ่งเป็นหม้อแปลงตัวเก่าให้กับบ่อเซลล์ที่ขยายใหม่
เป็นผลให้สามารถผลิตสังกะสีคาโทดเพิ่มขึ้นอีกเดือนละประมาณ 150 ตัน โดยใช้งบลงทุนทั้งสิ้น 16
ล้านบาท

นอกจากนั้นบริษัทฯ ยังลงทุนสร้างเตาหลอมฝ้าโลหะ (Skim) ที่เกิดจากกระบวนการหล่อสังกะสีผสม
(Zinc Alloys) เป็นเงินลงทุน 3.5 ล้านบาท
ทำให้สามารถนำโลหะสังกะสีผสมจากฝ้าโลหะซึ่งแต่เดิมต้องขายออกไปในราคาถูกกลับเข้าสู่ขบวนการผลิตได้

ผลิตภัณฑ์ บริษัทฯ มีนโยบายที่จะเพิ่มการผลิตโลหะสังกะสีผสม ซึ่งเป็นผลิตภัณฑ์ที่มีมูลค่าเพิ่มสูง
ตามความต้องการของลูกค้า เช่น ในปี 2547 ที่ผ่านมา บริษัทฯ ผลิตโลหะสังกะสีผสม AZ-10
ซึ่งมีส่วนผสมของ Al ร้อยละ 10
ผลิตภัณฑ์ตัวนี้ปกติใช้ร่วมกับโลหะสังกะสีบริสุทธิ์ในกระบวนการชุบสังกะสี
แบบแสดงรายการข้อมูลประจำปี

สิ้นสุดวันที่ 31 ธันวาคม 2547

บริษัท ผาแดงอินดัสทรี จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 6

3.  การประกอบธุรกิจของแต่ละสายผลิตภัณฑ์ 9

4.  การวิจัยและพัฒนา 26

5.  ทรัพย์สินที่ใช้ในการประกอบธุรกิจ 28

6.  โครงการในอนาคต 31

7.  ข้อพิพาททางกฎหมาย 32

8.  โครงสร้างเงินทุน 33

9.  การจัดการ 35

10. การควบคุมภายใน 49

11. รายการระหว่างกัน 51

12. ฐานะการเงินและผลการดำเนินงาน 52

13. ข้อมูลอื่นที่เกี่ยวข้อง 64

ส่วนที่ 3 การรับรองความถูกต้องของข้อมูล 65

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 67

เอกสารแนบ 2 รายละเอียดเกี่ยวกับกรรมการของบริษัทย่อย 76

เอกสารแนบ 3 อื่นๆ 78
1. ปัจจัยความเสี่ยง

บริษัทฯ ได้ดำเนินการในด้านต่างๆ
อย่างรอบคอบเพื่อป้องกันความเสี่ยงจากผลกระทบจากปัจจัยแวดล้อมทั้งภายในและภายนอกที่มีต่อการดำเนินงานทั้งด้านธุรกิจและฐานะการเงิน
รวมทั้งด้านอื่นๆของบริษัทฯ ให้เหลือน้อยที่สุด อาทิเช่น
การลดการลงทุนของบริษัทในเครือที่ไม่ใช่ธุรกิจหลัก อย่างไรก็ตามก็ยังมีปัจจัยความเสี่ยงที่บริษัทฯ
ไม่อาจหลีกเลี่ยงได้ดังนี้

การเปลี่ยนแปลงของราคาโลหะสังกะสีโลก (LME World Price) และอัตราแลกเปลี่ยนเงินตรา

การเปลี่ยนแปลงของราคาโลหะสังกะสีโลกและอัตราแลกเปลี่ยนเงินตราส่งผลกระทบต่อรายได้ของบริษัทฯ
เนื่องจากราคา LME เป็นปัจจัยกำหนดราคาซื้อแร่สังกะสี และราคาขายโลหะสังกะสี
ซึ่งอิงกับสกุลเงินดอลลาร์สหรัฐ
ดังนั้นเมื่อค่าเงินบาทเปลี่ยนแปลงจึงเป็นปัจจัยความเสี่ยงของโครงสร้างธุรกิจของบริษัทฯ
(Structural Risk)

บริษัทฯ ได้จัดการบริหารความเสี่ยงเพื่อลดผลกระทบของปัจจัยข้างต้นโดยทำ Currency Hedging
ทั้งด้านซื้อและด้านขาย ในขณะเดียวกันบริษัทฯ ได้ทำการศึกษาเพื่อทำ Transactional Metal
Hedging
นอกเหนือจากนี้อีกปัจจัยหนึ่งในการลดความเสี่ยงคือการใช้แร่จากเหมืองแม่สอดของบริษัทฯ
ซึ่งต้นทุนการผลิตไม่ได้ขึ้นกับราคาโลหะสังกะสีโลก

 การคุ้มครองการแข่งขัน

จากมาตรการเดิมของทางราชการที่จัดเก็บภาษีนำเข้าโลหะสังกะสีร้อยละ 10 ทำให้ บริษัทฯได้

รับความคุ้มครองด้านการแข่งขันจากต่างประเทศที่มีฐานต้นทุนในการผลิตต่ำกว่าประเทศไทยแต่การที่ประเทศไทยเปิดเสรีทางการค้าในธุรกิจนี้มากขึ้น
จนมีการประกาศลดอัตราภาษีนำเข้าโลหะสังกะสีเป็น

ร้อยละ 5 ในไตรมาสแรก และเป็นร้อยละ 7.75 ในช่วงที่เหลือของปี 2547 จนท้ายสุดเป็นร้อยละ
5.5 ณ ต้นปี 2548 ทำให้รายได้ของบริษัทฯ ลดลงเป็นอย่างมาก
มาตรการนี้ยังทำให้ความคุ้มครองทางด้านการแข่งขันของ
ตลาดในประเทศจากคู่แข่งที่มีฐานต้นทุนในการผลิตต่ำกว่าประเทศไทยในภูมิภาคอาเซียนลดลง

อย่างไรก็ตาม บริษัทฯ
ยังมุ่งมั่นที่จะเป็นผู้นำในตลาดโลหะสังกะสีในประเทศรวมทั้งเพิ่มสัดส่วนการขายโลหะสังกะสีสู่ตลาดในภูมิภาคนี้โดยอาศัยความได้เปรียบในการที่บริษัทฯ
มีแหล่งแร่ที่เหมืองแม่สอดและการให้บริการที่ดีกับลูกค้า

 ความเสี่ยงในการลงทุนในบริษัทย่อย

ในปัจจุบันบริษัทฯ
มีการลงทุนในบริษัทในเครือแห่งหนึ่งซึ่งดำเนินการภายใต้ข้อตกลงร่วมกันกับบริษัทจากประเทศออสเตรเลียเพื่อดำเนินธุรกิจสำรวจแร่ทองแดง
และในปี 2547
โครงการอยู่ระหว่างการขออนุมัติเพื่อเข้าไปสำรวจพื้นที่และทำการศึกษาโครงสร้างแร่เพิ่มเติม
ผลการศึกษาดังกล่าวจะนำมากำหนดแผนการการลงทุนในอนาคตหากแหล่งแร่ดังกล่าวสามารถให้ผลตอบแทนในเชิงพาณิชย์ต่อไป

ความเสี่ยงในด้านสิ่งแวดล้อม

ในปี 2547
จากการศึกษาทางด้านสิ่งแวดล้อมพบว่าพื้นที่ซึ่งอยู่ใกล้กับเหมืองแม่สอดมีการปนเปื้อนของสารแคดเมียมในดินในระดับสูงอันอาจเกิดจากการกัดเซาะและสะสมตามธรรมชาติมาเป็นเวลานาน
อย่างไรก็ตาม บริษัทฯ
ให้คำมั่นว่าจะดำเนินการช่วยเหลือชุมชนและช่วยฟื้นฟูสภาพความเป็นอยู่ให้กลับสู่ภาวะปกติ
ซึ่งจะทำให้บริษัทฯ มีค่าใช้จ่ายในด้านการจัดการสิ่งแวดล้อมเพิ่มขึ้น
และจะส่งผลให้ต้นทุนในการผลิตแร่จากเหมืองแม่สอดสูงขึ้นกว่าที่เป็นอยู่ในปัจจุบัน
10. การควบคุมภายใน

ในการประชุมคณะกรรมการบริษัท ครั้งที่ 01-2548 เมื่อวันศุกร์ที่ 25 กุมภาพันธ์ 2548

คณะกรรมการบริษัท ได้ประเมินระบบควบคุมภายในโดยการซักถามข้อมูลต่างๆ จากฝ่ายบริหาร
สรุปได้ว่า จากการประเมินระบบการควบคุมภายในของบริษัทฯ ในด้านต่างๆ ประกอบด้วย
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสาร ข้อมูล และระบบการติดตาม คณะกรรมการบริษัท มีความเห็นว่า
บริษัทฯ มีระบบการควบคุมภายในด้านการทำธุรกรรมกับผู้ถือหุ้นรายใหญ่ กรรมการ ผู้บริหาร
และผู้เกี่ยวข้องรวมถึงระบบการควบคุมภายในด้านอื่นๆ อย่างรัดกุมเพียงพอ

ความเห็นของผู้สอบบัญชี บริษัท ผาแดงอินดัสทรี จำกัด (มหาชน) นายสุชาติ เหลืองสุรสวัสดิ์
ผู้สอบบัญชีรับอนุญาตทะเบียนเลขที่ 2807 บริษัท ไพร้ซวอเตอร์เฮาส์คูเปอร์ส เอบีเอเอส จำกัด
มีดังนี้

ในการวางแผนและการปฏิบัติงานตรวจสอบงบการเงินของบริษัท ผาแดงอินดัสทรี จำกัด (มหาชน)
สำหรับปีสิ้นสุดวันที่ 31 ธันวาคม พ.ศ. 2547
ข้าพเจ้าได้ทำความเข้าใจเกี่ยวกับระบบการควบคุมภายในของบริษัทโดยมีวัตถุประสงค์เพื่อกำหนดลักษณะ
ระยะเวลา
และขอบเขตของวิธีการตรวจสอบที่จะใช้ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการแสดงความเห็นเกี่ยวกับระบบการควบคุมภายใน

ฝ่ายบริหารของบริษัท ผาแดงอินดัสทรี จำกัด (มหาชน)
มีความรับผิดชอบในการจัดให้มีนโยบายและวิธีการปฏิบัติเกี่ยวกับระบบการควบคุมภายใน
เพื่อช่วยให้บรรลุวัตถุประสงค์ของผู้บริหารที่จะให้เกิดความมั่นใจเท่าที่จะสามารถทำได้ว่าการดำเนินธุรกิจเป็นไปอย่างมีระเบียบและมีประสิทธิภาพ
ซึ่งรวมถึงการปฏิบัติตามนโยบายของผู้บริหาร การป้องกันรักษาทรัพย์สิน
การป้องกันและการตรวจพบทุจริตและข้อผิดพลาด ความถูกต้องและครบถ้วนของการบันทึกบัญชี
และการจัดทำข้อมูลทางการเงินที่เชื่อถือได้อย่างทันเวลา

เนื่องจากระบบการควบคุมภายในมีข้อจำกัดสืบเนื่อง ดังนั้น
ข้อผิดพลาดและรายการผิดปรกติอาจเกิดขึ้น ซึ่งระบบไม่สามารถตรวจพบได้
นอกจากนี้การประเมินระบบการควบคุมภายในว่ายังเพียงพอสำหรับอนาคตหรือไม่นั้น
วิธีการควบคุมภายในดังกล่าวมีความเสี่ยงว่าอาจไม่เพียงพอ
เนื่องจากสถานการณ์ในอนาคตที่เปลี่ยนแปลงไปหรือประสิทธิผลของการออกแบบ
นโยบายและวิธีการปฏิบัติเกี่ยวกับระบบการควบคุมภายในอาจบกพร่อง

อย่างไรก็ตามจากการพิจารณาระบบการควบคุมภายในดังกล่าว ข้าพเจ้ามิได้พบสถานการณ์

ใด ๆ เกี่ยวกับการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามมาตรฐานการสอบบัญชีหมวดรหัส 400
การประเมินความเสี่ยงในการสอบบัญชีกับการควบคุมภายใน
จุดอ่อนที่มีสาระสำคัญตามที่กล่าวถึงในมาตรฐานการสอบบัญชีดังกล่าว หมายถึง จุดอ่อนในระบบการ
ควบคุมภายในที่อาจมีผลกระทบที่เป็นสาระสำคัญต่องบการเงิน
11. รายการระหว่างกัน

  รายละเอียดของรายการระหว่างกันดูได้จากหมายเหตุประกอบงบการเงินของบริษัทฯ หน้าที่

33-36

นโยบายการทำรายการระหว่างกันของบริษัทฯ
ยึดถือหลักการการซื้อขายด้วยการอ้างอิงราคาตลาดโลก
และกระทำไปเพื่อประโยชน์สูงสุดต่อการดำเนินการของบริษัทฯ
อนึ่งหน่วยงานตรวจสอบภายในได้กำหนดการตรวจสอบในเรื่องการทำรายการระหว่างกันของบริษัทฯ
ไว้ในแผนการตรวจสอบปี 2547 ด้วย
ส่วนที่ 2

บริษัทที่ออกหลักทรัพย์

บริษัท ผาแดงอินดัสทรี จำกัด (มหาชน)
ประกอบธุรกิจเกี่ยวกับการทำเหมืองแร่และถลุงแร่สังกะสีรายเดียวในประเทศ
โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่ 191/18-25
ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่ บมจ. 293
Home Page : www.padaeng.co.th และ www.padaeng.com โทร. 0 2661-9900
โทรสาร 0 2661-9946 E-mail : info@padaeng.co.th ปัจจุบันมีทุนจดทะเบียนที่ชำระแล้ว
2,260,000,000 บาท คิดเป็นหุ้นจดทะเบียนที่ชำระแล้ว 226,000,000 หุ้น ในราคาหุ้นละ 10
บาท
6. โครงการในอนาคต (Future Plan)

จากนโยบายของบริษัทฯ ที่จะดำเนินการปรับปรุงการดำเนินงานของบริษัทฯ อย่างต่อเนื่อง บริษัทฯ
จึงเน้นการลงทุนส่วนใหญ่ไปในโครงการที่ช่วยลดต้นทุนการผลิตด้วยการปรับปรุงคุณภาพของ
เครื่องจักรและอุปกรณ์ให้มีประสิทธิภาพมากขึ้น
อย่างไรก็ตามในภาวะปัจจุบันที่ตลาดวัตถุดิบแร่ต่างประเทศขาดแคลนและมีราคาสูง บริษัทฯ
ได้ให้ความสำคัญกับการร่วมลงทุนในโครงการสำรวจและเหมืองในประเทศและภูมิภาคอาเซียนเพื่อเป็นแหล่งวัตถุดิบป้อนโรงงานของบริษัทฯ
ในอนาคตด้วย
ส่วนที่ 1

ข้อมูลสรุป (Executive Summary)

การที่ราคาโลหะสังกะสีโลกสูงขึ้นอย่างมากในปี 2548
เป็นสาเหตุหลักที่ส่งผลให้การดำเนินงานของบริษัทฯ ดีขึ้นอย่างต่อเนื่อง

จากงบการเงินรวม บริษัทฯ มีรายได้จากการขายและบริการเท่ากับ 6,150.7 ล้านบาท
เพิ่มขึ้นจากปี 2547 จำนวน 476.9 ล้านบาท หรือร้อยละ 8.4 แม้ว่าปริมาณการขายจะลดลง
บริษัทฯ มีกำไรสุทธิ 561.3 ล้านบาทหรือคิดเป็นกำไรสุทธิถัวเฉลี่ยต่อหุ้น 2.48 บาท
เปรียบเทียบกับปี 2547 ซึ่งมีกำไรสุทธิ 217.0 บาท หรือกำไรถัวเฉลี่ยต่อหุ้นเท่ากับ 0.96 บาท

แม้จะเผชิญกับภาวะขาดแคลนวัตถุดิบแร่ในตลาดโลก
และสภาวะการชะลอตัวของอุตสาห-กรรมท่อเหล็กชุบสังกะสี ในครึ่งหลังของปี 2548 บริษัทฯ
ยังสามารถรักษาภาวะความเป็นผู้ครองตลาดไว้ได้โดยมุ่งเน้นการรักษาคุณภาพของผลิตภัณฑ์และให้คำแนะนำด้านเทคนิคแก่ลูกค้า

เนื่องจากภาวะขาดแคลนวัตถุดิบแร่ทำให้ในปี 2548 บริษัทฯ จึงผลิตสังกะสีคาโทดได้เพียง
100,000 ตัน ทำให้ต้นทุนการผลิตต่อหน่วยสูงขึ้น
ในขณะเดียวกันบริษัทฯได้นำเข้าโลหะสังกะสีแท่งจากต่างประเทศจำนวน 7,000 ตัน เพื่อทดแทน

นโยบายการปรับลดอัตราภาษีนำเข้าโลหะสังกะสีของทางราชการจากร้อยละ 7.75
ให้ลงเหลือร้อยละ 5.5 ในปี 2548
รวมถึงราคาน้ำมันและค่าไฟฟ้าที่สูงขึ้นได้ส่งผลกระทบต่อกำไรของบริษัทฯ อีกทางหนึ่ง

จากการดำเนินการตามนโยบายลดความเสี่ยงต่อการผันผวนของราคาโลหะสังกะสีโลกซึ่งจะทำให้บริษัทฯ
ไม่ได้รับผลกระทบเกินไปหากราคาโลหะสังกะสีโลกลดลง บริษัทฯ
ได้ทำการขายโลหะล่วงหน้าไปจำนวนหนึ่ง อันเป็นสาเหตุหนึ่งที่ทำให้บริษัทฯ
ไม่ได้รับผลตอบแทนสูงตามความคาดหวังของตลาดเมื่อราคาโลหะสังกะสีโลกสูงขึ้นอย่างมากในครึ่งหลังของปี
2548

บริษัทฯ
ดำเนินการสำรวจแร่ในพื้นที่ที่ได้รับอนุมัติประทานบัตรทำเหมืองใหม่ในพื้นที่ติดต่อกับเหมืองผาแดงปัจจุบันมีเนื้อที่ประมาณ
246 ไร่ รวมทั้งบริเวณใกล้เคียง และประเทศเพื่อนบ้านอย่างต่อเนื่อง
ปัจจุบันเหมืองแม่สอดมีปริมาณสำรองแร่สังกะสีซิลิเกต (Mineral Resources) ประมาณ
3,863,000 เมตริกตันแห้ง มีคุณภาพเนื้อโลหะสังกะสีเฉลี่ยร้อยละ 12.3
และคาดว่าจะสามารถผลิตแร่เพื่อป้อนโรงถลุงสังกะสีได้อีกไม่น้อยกว่า 8 ปี

ตลอดปี 2548 บริษัทฯ ได้พัฒนาประสิทธิภาพการผลิตของหน่วยงานทุกหน่วยในทุกๆทาง
รวมทั้งความปลอดภัยและสิ่งแวดล้อมตามแผนงานอย่างต่อเนื่อง
อย่างไรก็ตามมีการวิเคราะห์และพบว่าพื้นที่ซึ่งอยู่ใกล้กับเหมืองแม่สอดจะมีแคดเมียมในระดับที่สูงกว่าปกติ
และทันทีที่ทราบเรื่องดังกล่าว บริษัทฯ
ได้ร่วมประสานกับส่วนราชการในจังหวัดตากและหน่วยงานที่เกี่ยวข้องอื่นๆ
ทำการแก้ไขปัญหาที่เกิดขึ้น บริษัทฯ
มีแนวทางที่แน่นอนว่าจะดำเนินการร่วมมือกับทางราชการในการช่วยเหลือชุมชนให้คลายความกังวลในสภาวะแวดล้อมที่ตรวจพบ
รวมทั้งได้มีการจัดตั้งกองทุนเฉพาะขึ้นเพื่อการนี้

ตลอดปีที่ผ่านมา บริษัทฯ
ได้ทำการปรับปรุงประสิทธิภาพอย่างต่อเนื่องและให้ความสำคัญในด้านความปลอดภัยและสิ่งแวดล้อม
บริษัทฯได้รับการรับรองในเรื่องการจัดการคุณภาพสิ่งแวดล้อม ISO 14001 ที่โรงผลิตแคลไซน์
และกำลังดำเนินการขอใบรับรองการจัดการคุณภาพสิ่งแวดล้อม ISO14001 สำหรับโรงถลุงสังกะสี
จังหวัดตาก และเหมืองของบริษัทฯ ที่แม่สอด

การดำเนินธุรกิจของบริษัทฯ ตั้งมั่นอยู่บนพื้นฐานแห่งความถูกต้อง โปร่งใส และซื่อสัตย์สุจริต
ตามที่ได้บัญญัติไว้ในหลักจรรยาบรรณบริษัท พร้อมทั้งรับผิดชอบต่อสังคมและสิ่งแวดล้อมอย่างเข้มงวด
และที่สำคัญอย่างยิ่งคือ การดำเนินงานให้มีความปลอดภัยต่อสิ่งแวดล้อมและชุมชน
4. การวิจัยและพัฒนา

1.  

4.1 สำนักงานเหมืองแม่สอด จังหวัดตาก

1. บริษัทฯ กำลังสร้างห้องวิเคราะห์แห่งใหม่ และสั่งซื้อเครื่องวิเคราะห์โลหะ ICP
(Inductively Couple Plasma) เครื่องใหม่
เพื่อเพิ่มความสามารถในการวิเคราะห์ตัวอย่างแร่จากงานสำรวจแร่ของบริษัทฯ

2.
ห้องปฏิบัติการของเหมืองแม่สอดได้รับการขึ้นทะเบียนให้เป็นห้องปฏิบัติการที่สามารถวิเคราะห์ตัวอย่างน้ำ
จากกรมโรงงานอุตสาหกรรม กระทรวงอุตสาหกรรม เมื่อวันที่ 1 กันยายน 2548
เพื่อเพิ่มความเชื่อมั่นให้ส่วนราชการในการวิเคราะห์ตัวอย่างน้ำที่ทางบริษัทฯเก็บตัวอย่างเอง
ตามมาตรการติดตามและตรวจสอบคุณภาพสิ่งแวดล้อม
ตามรายงานการวิเคราะห์ผลกระทบสิ่งแวดล้อม (EIA)

4.2 โรงถลุงสังกะสี จังหวัดตาก

การเพิ่มประสิทธิภาพการผลิต

โรงถลุงสังกะสี

- ได้ติดตั้ง On line analyzer เพื่อทำการวิเคราะห์ Zn, Acidity ของสารละลาย
electrolyte ในโรงแยกสังกะสีด้วยไฟฟ้าโรงหลัก ทำให้สามารถทราบข้อมูล
คุณภาพสารละลายในบ่อเซลส์ไฟฟ้าตามเวลาและความถี่ตามต้องการอย่างต่อเนื่องโดยอัตโนมัติ
ซึ่งเป็นประโยชน์ทำให้การควบคุมสภาวะในการแยกสังกะสีด้วยไฟฟ้าทำได้อย่างสม่ำเสมอ
และมีประสิทธิภาพสูงขึ้น

- ติดตั้งเครื่องลอกแผ่นสังกะสีคาโทดเพิ่ม 1 ชุด เพื่อช่วยให้การลอกแผ่นทำได้รวดเร็ว

- ติดตั้งระบบการนำ SO₂ จาก tail gases กลับเข้ากระบวนการผลิตในโรงผลิตกรดกำมะถัน

ผลิตภัณฑ์ที่เพิ่มมูลค่า

- โรงถลุงฯ ได้ลงทุนในโครงการผลิตทองแดงคาโทด (Copper Cathode)
จากกากทองแดงที่เกิดขึ้นในกระบวนการผลิตสังกะสี จำนวนเงิน 33 ล้านบาท
ซึ่งจะสามารถผลิตทองแดงคาโทด ได้ในปีที่

1 และ 2 ประมาณปีละ 500 เมตริกตัน เนื่องจากมีปริมาณกากทองแดงที่เก็บสะสมได้จำนวนหนึ่ง
ตั้งแต่ปีที่ 3 เป็นต้นไป เมื่อกากทองแดงเก่าที่เก็บสะสมไว้หมดจะสามารถผลิตทองแดงคาโทด
ได้ปีละ 180 เมตริกตัน คาดว่าจะเริ่มผลิตได้ในปี 2549
แบบแสดงรายการข้อมูลประจำปี

สิ้นสุดวันที่ 31 ธันวาคม 2548

บริษัท ผาแดงอินดัสทรี จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 6

3.  การประกอบธุรกิจของแต่ละสายผลิตภัณฑ์ 9

4.  การวิจัยและพัฒนา 24

5.  ทรัพย์สินที่ใช้ในการประกอบธุรกิจ 25

6.  โครงการในอนาคต 28

7.  ข้อพิพาททางกฎหมาย 29

8.  โครงสร้างเงินทุน 30

9.  การจัดการ 32

10. การควบคุมภายใน 46

11. รายการระหว่างกัน 48

12. ฐานะการเงินและผลการดำเนินงาน 49

13. ข้อมูลอื่นที่เกี่ยวข้อง 62

ส่วนที่ 3 การรับรองความถูกต้องของข้อมูล 63

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 65

เอกสารแนบ 2 รายละเอียดเกี่ยวกับกรรมการของบริษัทย่อย 74

เอกสารแนบ 3 อื่นๆ 76